Gratangen kyrkje

Gratangen kyrkje er ei kyrkje med eit modernistisk formspråk frå 1971 i Gratangen kommune i Troms. Arkitekt for kyrkja var Oskar Norderval. Bygningen har eit flatt, lågt tak, men to trekanta, loddrette betongplater stikk opp som eit segl. Mellom platene heng kyrkjeklokkene. Bygningen er plassert på ein liten høgd attmed tettstaden Årstein og har ein dominerande posisjon i fjorden, særleg når ein kjem frå Gratangsbotn. Kyrkja har 220 sitjeplassar. Tusenårsstad I samband med tusenårsskiftet vart eit tilbygg på kyrkjelydssalen ved kyrkja vald som tusenårsstad for kommunen. Kjelder Bakgrunnsstoff Ronny Trælvik og Arne Ivar Hanssen (2017). Kirkene i Troms III. Bok i Nord. s. 124–131. ISBN 9788293393108. Arkitekturguide for Nord-Norge og Svalbard «Gratangen kyrkje». Kirkesøk. Den norske kyrkja. Gratangen kyrkje i kulturminnesok.no, nettstaden til Riksantikvaren Gratangen kyrkjelege fellesråd